**Ambisjon:**

Fagskolen i Finnmark (FIF) skal være en profesjonell og pålitelig, nytenkende og spennende institusjon for høyere yrkesfaglig utdanning - kjent for sin kvalitet i studier og sine unike læringsmiljøer, og sitt bidrag til samfunnets bærekraftige utvikling.

**Formål:**

FIFI skal tilby høyere yrkesfaglig utdanning som er etterspurt, og av høy kvalitet. Studentene våre skal ta del i, og oppleve unike læringsmiljø på studiestedene våre. Vi skal være en drivkraft i utviklingen av Finnmark, og vi skal være en bærekraftig og fremtidsrettet fagskole.

**Kundetilfredshet:**

FIF har som målsetting å overgå forventningene til studentene, arbeids-/næringsliv og eier.

Studentenes læringsutbytte skal tas med i alle beslutninger og prioriteringer i fagskolen. Vi skal tilby inkluderende, trygge og støttende læringsmiljø, og vi skal gjennomføre årlige studentundersøkelser for å kartlegge studentenes tilfredshet med studiene og fagskolen.

FIF skal gjennom en forutsigbar og systematisk dialog med arbeids-/næringsliv og eier sikre at fagtilbudet er relevant og av høy kvalitet.

**Kontinuerlig forbedring:**

Vi skal kontinuerlig forbedre alle deler av vår virksomhet gjennom systematisk og regelmessig evaluering og revisjon av våre prosesser og tjenester. Vårt kvalitetssystem skal være i samsvar med en anerkjent standard, og revideres årlig for å sikre relevans og effektivitet, i samsvar med gjeldende lovgivning.

**Kvalitetsmål:**

KPI for den samlede undervisningskvaliteten i fagskolen skal ligge over karakter 4 på en skala til 5.

Svarprosenten på studentundersøkelser skal være over 70 %, og gjennomsnittlig score på studiebarometeret skal være på grønt nivå.

Ingen meldinger i kvalitetssystemet skal ligge med status "ny" mer enn en uke.

**Kompetanseutvikling:**

For å levere høy kvalitet i alle ledd i fagskolen skal vi sikre at alle ansatte har riktig og oppdatert kompetanse. Vi fremmer profesjonell utvikling gjennom regelmessig deltakelse i bransjeprogrammer og interne og/eller eksterne opplæringsprogrammer og kurs.

**Interessentsamarbeid:**

Vi samarbeider tett med arbeidsliv/næringsliv, eier, samfunn og andre utdanningsinstitusjoner for å sikre at våre utdanningstilbud er relevante, oppdaterte og av høy kvalitet.

Vi skal legge til rette for internasjonalt samarbeid og mobilitet i vårt utdanningstilbud

**Bærekraftig Utvikling:**

Vi innlemmer FNs bærekrafts mål, spesielt mål 4 (God utdanning), i våre utdanningstilbud.

Vi fremmer bærekraftig utvikling, likestilling, menneskerettigheter, og globalt medborgerskap gjennom våre utdanningsprogrammer.

**Ansvar:** Styret og rektor ved FIF har det overordnede ansvaret for implementering og oppfølging av kvalitetspolicyen med tilhørende kvalitetsmål. Alle ansatte og studenter skal være kjent med policyen og aktivt bidra til dens oppfyllelse.

**Gjennomgang og Revisjon:** Kvalitetspolicyen og de tilhørende målene skal gjennomgås med alle studenter og ansatte årlig innen utgangen av oktober, for å sikre at de fortsatt er relevante og effektive. Nødvendige tiltak og revisjoner for forbedringer skal iverksettes av rett ledd i ledelsen eller fremmes for styret uten uberettiget forsinkelse.

Interne referanser:

|  |  |
| --- | --- |
|  |  |

Eksterne referanser:

|  |
| --- |
|  |